**ТЕХНИЧЕСКО ЗАДАНИЕ**

за

проектиране и авторски надзор на строеж: „Изграждане на нова ограда след премахване на аварирала самосрутваща се масивна ограда и премахване на сгради, част от оградата на УПИ I –„за Национален център по заразни и паразитни болести“, кв. 9, м. „ГГЦ Зона В-17, ПИ с идентификатор 68134.512.297 по КК и КР на район “Сердика“ с административен адрес: бул. „Ген. Н. Столетов № 44А, гр. София.“

**1.ОБЩА ЧАСТ**

**1.1 ЦЕЛ НА ИЗВЪРШВАНИТЕ ДЕЙНОСТИ**

Цел на извършваните дейности е:

1. Да се изработи инвестиционен проект във фаза „работен проект“ за премахване на съществуващата аварирала масивна и самосрутваща се ограда и за изграждане на нова масивна ограда на терена на УПИ I –„за Национален център по заразни и паразитни болести“ по регулационните линии, кв. 9, м. „ГГЦ Зона В-17, съгласно ПУП-ПРЗ, одобрен със заповед №РД-50-09-204/ 08.04.1987г.на Главния архитект на София, ЧИ ЗРП одобрено със заповед №РД-09-50-710/28.12.1998г. на Главния архитект на София и ИПРЗ одобрено със заповед № РД-09$50-1470/04.12.2006г. на Главния архитект на София, ПИ с идентификатор 68134.512.297 по кадастралната карта и кадастралните регистри на район “Сердика“, одобрени със заповед №РД-18-53/23.11.2011г. на Изпълнителния директор на АГКК, находящ се на административен адрес: бул. „Ген. Н. Столетов“ № 44А, гр. София;

**1.2. МЕСТОНАХОЖДЕНИЕ И СЪСТОЯНИЕ НА СЪЩЕСТВУВАЩАТА ОГРАДА**

Теренът на Националния център по заразни и паразитни болести, ПИ с идентификатор 68134.512.297 по КК и КР на район “Сердика“ се намира в гр. София, в кв. Банищора“ и представлява УПИ I –„за Национален център по заразни и паразитни болести (НЦЗПБ )“, находящ се в кв.9 по плана на м. „ГГЦ Зона В-17“, с административен адрес: бул. „Ген. Н. Столетов“ № 44А.

Съществуващата ограда на УПИ I –„за НЦЗПБ“ в кв.9 е масивна, изградена от единични керамични плътни тухли с външна мазилка. Оградата е с обща дължина, измерена графично 353.32 метра.

Оградата е два вида:

--Тип 1 - масивна ограда, изпълнена от тухлена зидария, измазана, без стоманобетонни елементи и покрита с бетонов елемент с мозаечно покритие;

- Тип 2 - масивна ограда, изпълнена от тухлена зидария, разделена с колони, като всеки сегмент (модул между две колони ) е с плътна измазана и боядисана долна част, с хоризонтален бетонов борд на определена височина. Над този борд оградата завършва с декоративни тухлени колонки, образуващи ниши с плътен гръб, разположени над хоризонталния бетонов борд, обединени от бетонова шапка с двустранен наклон за оттичане на атмосферните води.

Преобладаващата част от оградата, на северзапад, на юг, на югоизток и на югозапад е от Тип 2.

1.2.1.На северозапад, към бул. „Ген. Н. Столетов“ оградата граничи с тротоар към УПИ III 2 „за магазини, жилищно строителство, гаражи“, УПИ IV „за трафопост и озеленяване“ и УПИ V „за трафопост и озеленяване“. Осигурен е автомобилен достъп до УПИ I –„за НЦЗПБ“ от бул. „Ген. Н. Столетов“ между УПИ IV и УПИ V с ширина 6м. между осови точки 107А и 107В.

В оградата има изграден вход- изход за пешеходци и достъп с автомобил, към входа на четириетажната сграда на отдел „Вирусология“ на НЦЗПБ.

Съществуващата северозападна ограда се състои от четири участъка, с ориентировъчна обща дължина 103.38м, и единични дължини ,както следва от запад на изток: 40.04 м., 6.00 м. ( вход към четириетажната сграда); 36.80 м. и 20.54м.

Западно от входа теренът на оградата е равен, източно от входа теренът на оградата от страната на тротоара е с наклон от запад на изток около 1.7 %.

В последния участък на тази ограда, източно от входа, както и по дължината на цялата североизточна ограда има значителна разлика в теренните коти от външната и вътрешна страна на оградата, като котата на терена от вътрешната страна на оградта е с около 0.80-0.90м. по-висока от котата на тротоарите до оградата.

 1.2.2. От североизток оградата граничи с тротоара по ул. „Охрид“, като общата ориентировъчна дължина на оградата е 66.04м. От страната на тротоара на улицата, наклонът пада от юг на север с наклон под 1%.

 Характерна особеност на тази част от съществуващата ограда е, че част от оградата е ограждаща стена на едноетажна масивна постройка, без сутерен с тухлени носещи стени и дървен скатен покрив, покрит с керемиди. Сградата е дърводелска работилница и склад (понастоящем само склад) – сграда с идентификатор 68134.512.297.5 по кадастралната карта, с площ 156.55 кв.м.

 Сградата е построена около 1950 година, с експлоатационен срок 100 години, и тъй като, нейното укрепване е много по- скъпо от разрушаването й, както и поради неудобното й местоположение спрямо уличната регулационна линия, по която ще се изгради новата ограда, е взето решение за разрушаване на оградата.

 За разрушаването на тази сграда има съгласуван и одобрен в администрацията на район „Сердика“ План за безопасност и здраве и План за управление на отпадъците.

 1.2.3. Южната и югоизточна ограда на урегулирания поземлен имот на НЦЗПБ граничи с тротоара по ул. „Габър“.

 Оградата се състои от три участъка от изток на запад, с обща ориентировъчна дължина 135.22м., и дължина на отделните участъци, както следва: 42.67м., 22.89м. (в крива) и 69.66м.

В последния участък е ситуиран транспортен вход -изход в терена на НЦЗП с бариера за достъп на автотранспорт, с приблизителна ширина от 5. 20м.

Оградата е разположена по хоризонтала на прилежащия терен, с наклон от оградата по тротоара към улчиното платно на ул. „Гобър“.

. Характерна особеност на тази част от съществуващата ограда е, че в непосредствена близост до вход/изхода в урегулирания имот част от оградата е и външна ограждаща стена на едноетажна масивна постройка, без сутерен, с тухлени носещи стени и дървен скатен покрив, покрит с керемиди.

Сградата е склад -– сграда с идентификатор 68134.512.297.10 по КК и КР на район „Сердика“, с площ 41.88 кв.м. по кадастрална карта.

 Сградата е построена около 1950 година, с експлоатационен срок 100 години. По фасадите на сградата се наблюдават пукнатини и деформации, които оказват влияние на покривната конструкция и не позволяват сградата да бъде използвана по предназначение, без да бъде извършено укрепване.

В конкретния случай укрепването на сградата-скрад е много по- скъпо от разрушаването й, затова, е взето решение за разрушаване на сградата.

 За разрушаването на тази сграда има съгласуван и одобрен в администрацията на район „Сердика“ План за безопасност и здраве и План за управление на отпадъците.

 1.2.4.Югозападната ограда на урегулирания поземлен имот на НЦЗПБ граничи с тротоара на ул. „Шумен“.

Ориентировъчната дължината на оградата по регулация е 48.68 м., Денивелацията от външната страна на оградата е около 1% с наклон от север на юг.

 1.2.5. Състояние на оградата

Състоянието на оградата не е добро, установени са зони с обрушена мазилка, участъци с диагонални пукнатини в зидарията на оградата, поради нестабилност на основите.

Наблюдава се нарушена пространствена устойчивост на оградата с изразен наклон на югозапад към ул. „Шумен", по цялата дължина на южнатачаст на оградата. По другите страни на оградата също се наблюдават отклонения на тухлените стени на оградата от вертикалната плоскост.

 Непосредствено до транспортния вход на южната ограда се е наложило в годините на експлоатация да се изпълнят бетонни контрафорси пред тухлените колони на два модула от оградата, поради това, че оградата се е наклонила недопустимо към тротоара на улицата.

 Наблюдава се характерно отцепване на юго-западния ъгъл на оградата с голяма вероятност за самосрутване.

 През м. март 2023г. представители на постоянната Комисията по чл.196 ал.2 от Закона за устройство на територията (ЗУТ) към районната администрация на район „Сердика“, съвместно с представители на Националния център по заразни и паразитни болести извършиха оглед на състоянието на оградата.

Констатациите от този оглед, придружени със снимков материал на оградата са отразени в Констативния протокол от огледа на оградата К-РСР23-ТК00-21 на Комисията от 14.03.2023г.

**1.3. СПЕЦИФИЧНИ ХАРАКТЕРИСТ****ИКИ**

**1.3.1. СТАТУТ НА УРЕГУЛИРАНИЯ ПОЗЕМЛЕН ИМОТ**

Съгласно данните на Националния публичен регистър на недвижимите културни ценности, който се поддържа то Националния институт за недвижимо културно наследство (НИНКН ) по чл.41 ал. от Наредба № 3 за реда за идентифициране, деклариране, предоставяне на статут и за определяне на категорията на недвижимите културни ценности, за достъпа и подлежащите на вписване обстоятелства в Националния публичен регистър на недвижимите културни ценности (обн. ДВ, бр. 57 от 2019 г.), оградата на УПИ I –„за НЦЗПБ“ по регулационните линии в кв. 9, м. „ГГЦ Зона В 17“, ПИ с идентификатор 68134.512.297 по КК и КР на район “Сердика“ попада в обхвата на сграда с идентификатор 68134.512.297.12 по КК и КР на район „Сердика“, разположена в същия урегулиран поземлен имот, която **притежава статут на единична историческа недвижима културна ценност от категория „местно значение“.**

Сградата е обявена в ДВ бр.40 от 1978г. като: „Болнична сграда, ,Бивш противочумен институт, ул. „Столетов“, кв.771, гр. София- единичен исторически паметник на културата“ и в ДВ бр. 86 от 1979г като: „Противочумен институт, бул. „Ген. Столетов“, гр. София – исторически паметник на културата с категория „местно значение“.

За статута на сградата е издадено Удостоверение изх. № 9100-1367/13.10.2023г. на НИНКН към Министерство на културата.

Режимът за опазване на недвижимата културна ценност се определя с акта за нейното деклариране или с акта за предоставяне на статут. С режима за опазване на недвижимата културна ценност се посочват териториалния обхват и предписанията за опазване на недвижимата културна ценност и нейната среда.

При декларирането на сградата -исторически паметник на културата с категория „местно значение“., разположена в УПИ I –„за НЦЗПБ, кв. 9, м. „ГГЦ-Зона В17“ не е посочен териториален обхват и и за граници на охранителната зона се приемат границите на урегулирания поземлен имот в съответствие с чл.79 ал. 4 от Закона за културното наследство:

*„Чл. 79 (4) Когато единична културна ценност няма определен териториален обхват в акта за деклариране или за предоставяне на статут, за нейни граници се смятат границите на имота, за охранителна зона - територията, обхващаща непосредствено съседните имоти, а при улици до 14 метра - и срещулежащите през улицата имоти, както и уличното пространство между тях.“*

Оградата по регулационните линии на УПИ I –„за НЦЗПБ“, кв. 9, м. „ГГЦ-Зона В17“, попада в границите на охранителната зона на сграда - исторически паметник на културата с категория „местно значение“.

Основно изискване към инвестиционния проект е да е съобразен със характеристиките на съществуващата ограда, като трябва да предвиди запазване на обемно-пространствените и архитектурно-художествените й характеристики чрез реконструкция по автентични данни в съответствие с изискваниията на чл.79 ал. 4 на Закона за културното наследство (ЗКН) и пар.4 т.15 от Допълнителните разпоредби на ЗКН.

**1.3.2. КАТЕГОРИЯ НА СТРОЕЖА**

Категорията на строежите се определя в съответствие с изискванията на чл.137 ал.1 от Закона за устройство на територията и на Наредба № 1 от 30 юли 2003 г.за номенклатурата на видовете строежи (Обн., ДВ, бр. 72 от 2003 г.).

 Оградата не попада изцяло в хипотезата на чл. 137, ал.1 т.6 от ЗУТ Строежи „шеста категория“- са строежите по чл.147, тъй като за оградата се изисква на основание чл.48 ал. 9 от ЗУТ строителството на оградата да се разреши от Главния архитект на общината въз основа на индивидуален архитектурен проект, съобразно предназначението на урегулирания поземлен имот **и с оглед осигуряването на архитектурно единство.**

 **Оградата е част от охранителната зона на сграда, притежаваща статут на единична историческа недвижима културна ценност от категория „местно значение“ , определена по Закона за културното наследство.**

 Съгласно чл. 137 ал. 4 -Строеж, който по един критерий по ал. 1 попада в една категория, а по друг - в по-висока, се категоризира в по-високата категория.

 В този смисъл **строежът на оградата, на основание на чл.137 ал. 4 от ЗУТ е „Пета категория“** по чл.137, ал.1, т.5, буква „е“ и чл. 10 ал. 5 на Наредба № 1 от 30 юли 2003 г.за номенклатурата на видовете строежи.

**1.4. ИЗХОДНИ ДАННИ, ПРЕДОСТАВЕНИ ОТ ВЪЗЛОЖИТЕЛЯ**

 1.4.1. За изработването на инвестиционен проект във фаза „работен проект“ и строително изпълнение на строеж: „Изграждане на нова ограда след премахване на аварирала самосрутваща се масивна ограда и премахване на сгради, част от оградата на УПИ I –„за Национален център по заразни и паразитни болести“, кв. 9, м. „ГГЦ Зона В-17, представляващ ПИ с идентификатор 68134.512.297 по КК и КР на район “Сердика“ с административен адрес: бул. „Ген. Н. Столетов“ № 44А“. Възложителят предоставя, като неразделна част от настоящото Техническо задание:

-Акт за публична държавна собственост № 65292 от 19.08.2005г., вписан под № 181 том XXII, Iрег.№ 44040 от30.08.2005г. Служба по вписванията- гр. София;

-Скица на поземлен имот №15- 253286-08.03.2023г.на Служба по геодезия, картография и кадастър – гр. София;

-Виза за проектиране на основание чл.140 ал.2, ал.3 и ал.4 от Закона за устройство на територията (ЗУТ), издадена на 11.12.2023г. от Главния архитект на Столичната община, съгласувана от Министерство на културата на основание на чл.84, ал.1 от ЗКН и графичните материали към проектната дкументация Раздел V „Териториалноустройствена защита“ на ЗКН с изх. № (МК) СТ-84-957/23.05.2023г.

-Констативен протокол К-РСР23-ТК00-21 от 14.03.2023г., от огледа на оградата, извършен от членовете на постоянната Комисията по чл.196 ал.2 от Закона за устройство на територията (ЗУТ) към районната администрация на район „Сердика“.

**1.4.2.Допълнителни документи, които ще бъдат предоставени в помощ на избрания проектант на инвестиционния проект:**

 - План за безопасност и здраве и План за управление на строителните отпадъци, разработени за премахването на сгради с идентификатори 68134.512.297.5 (на североизточната страна на оградата) и 68134.512.297.10 (западно от входа на южната страна на оградата), находящи се в УПИ I –„за НЦЗПБ“, кв. 9, м. „ГГЦ Зона В-17, ПИ с идентификатор 68134.512.297 по КК и КР на район “Сердика“.

Планът за безопасност и здраве и Планът за управление на строителните отпадъци са съгласувани и одобрени на 30.04.2024г. от администрацията на район „Сердика“ на Столичната община с готовност да бъдат използвани за издаване на направление за определяне на маршрут за транспортиране на строителни отпадъци и/или земни маси.

- Данни за новоизградено и въведено в експлоатация с Разрешение за ползване № 459 от 28.08.2024г. сградно канализационно отклонение с помпена шахта, отвеждащо отпадъчните и дъждовни води на всички сгради в урегулирания имот към канализационен колектор (на смесената канализация) по ул. „Габър“, южно от урегулирания имот;

- Геодезическо заснемане на терена, прилежащ на съществуващата ограда в dwg формат, изработен при разработването на предишен, незавършен, неодобрен проект за ограда на урегулирания поземлен имот.

- Експертна оценка на дървесна и храстова растителност по трасето на оградата, изготвена като част от неодобрения инвестиционен проект.

- Ситуационен план на неодобрен инвестиционен проект, съгласуван със „Софийска вода“ АД на 25.07.2023г.в pdf формат (информативно приложение за външните връзки);

- Ситуационен план на неодобрен инвестиционен проект, съгласуван със „ЕРМ Запад“ АД на 12.07.2023г. в pdf формат(информативно приложение за външните връзки);

- Ситуационен план на неодобрен инвестиционен проект, съгласуван със „Топлофикация София “ ЕАД на 11.07.2023г. в pdf формат; (информативно приложение за външните връзки);

-Друга техническа информация, собственост на Възложителя.

Предоставените допълнителни документи, вкючително проектни документи **не освобождават Изпълнителят на инвестиционния проект да извърши задължително собствена проверка на данните от геодезическото заснемане и Експертната оценка на дървесната и храстова растителност и да ги допълни и/или измени за нуждите на инвестиционния проект.**

Инвестиционният проект в задължителен порядък ще бъде съгласуван с експлоатационните дружества, преди да бъде разгледан и съгласуван от специалистите на Направление “Архитектура и градоустройство“ на Столичната община.

**1.5. ДЕЙНОСТИ, ПРЕДМЕТ НА ИЗПЪЛНЕНИЕ**

 При изпълнение на обществената поръчка избраният изпълнител, трябва да извърши следните дейности:

 Дейност 1 – Инвестиционно проектиране във фаза „работен проект“ на основание чл. 139, ал. 1, т. 3 и ал. 2 от ЗУТ.

 Дейност 2 – Упражняване на авторски надзор по време на изпълнението на строително- монтажните работи

**2. ВИДОВЕ ДЕЙНОСТИ**

. **2.1. ДЕЙНОСТ 1 – ИЗРАБОТВАНЕ НА ИНВЕСТИЦИОНЕН ПРОЕКТ ВЪВ ФАЗА „РАБОТЕН ПРОЕКТ“ ЗА ИЗГРАЖДАНЕ НА НОВА ОГРАДА НА МЯСТОТО НА АВАРИРАЛАТА САМОСРУТВАЩА СЕ МАСИВНА ОГРАДА**

**2****.1.1.ОБЩИ ИЗИСКВАНИЯ КЪМ ИНВЕСТИЦИОННИЯ ПРОЕКТ**

Инвестиционните проекти по всички части подлежат на процедура по съгласуване и одобряване от оправомощените органи, при условията и по реда на ЗУТ.

Изпълнителят трябва да изясни и обоснове обхвата и съдържанието на проектите, както и да събере информация и документи, необходими за проектирането.

Във всички части на инвестиционните проектиq проектантът не може да предвижда строителни продукти, съоръжения, елементи, уредби и оборудване, които не са оценени за съответствие и не отговарят на изискванията, заложени в законодателството.

Строителните продукти, съоръжения, елементи, уредби и оборудване, които се предвиждат в отделните проектни части трябва да се избират по сравними, оценими и проследими технически характеристики. Приложението им трябва да осигурява възможност за последващ мониторинг на контролируемите параметри, относими към основните изисквания за сградите по чл. 169, ал. 1 и 3 от ЗУТ.

Инвестиционните проекти по всички приложими проектни части трябва да изяснят проектните решения достатъчно подробно, за да осигурят възможност за цялостно изпълнение на всички видове СМР.

Проектите по съответните инвестиционни части трябва да бъдат разработени в обхват и съдържание в съответствие с изискванията на „Наредба № 4/21.05.2001г. за обхвата и съдържанието на инвестиционните проекти” на МРРБ.

Инвестиционните проекти трябва да бъде съобразени с факта, че по време на изпълнение на предвидените в тях строително-монтажни работи няма да бъде преустановена експлоатацията на сградите, намиращи се на територията на урегулирания поземлен имот.

Инвестиционните проекти трябва да осигуряват съответствието на проектните решения с основните изисквания към строежите по чл. 169 ал. 1 и 3 от ЗУТ.

Проектните части на инвестиционните проекти трябва да включват:

- чертежи и детайли, по които ще се изпълняват отделните видове СМР в следните препоръчителни мащаби:

а) ситуационно решение - в М 1:250, М 1:500 или М 1:1000;

б) разпределения и разрези,- в М 1:50 и М 1:100;

в) разгъвки и детайли (каквито са необходими) - в М 1:20, М 1:10, М 1:5 и М 1:1;

г) схеми и други чертежи - в подходящ мащаб, в зависимост от вида и спецификата на оборудването;

- обяснителна записка, изясняваща предлаганите проектни решения, към която да се приложат издадените във връзка с проектирането документи и изходни данни. В обяснителната записка трябва да бъдат посочени всички общи и специализирани нормативни документи, приложими към решенията в проектната част, както и кое решение на основание на кои нормативни изисквания е възприето;

- изчисления, обосноваващи възприетите проектни решения;

- подробна количествена (КС) и количествена-стойностна сметки (КСС);

-спецификация на предвидените за влагане строителни продуктипо всички проектни части (материали, изделия, комплекти и системи) с технически изисквания към тях в съответствие с действащи норми и стандарти.

Проектите за изграждане на нова ограда на мястото на авариралата самосрутваща се масивна ограда на УПИ I –„за НЦЗПБ“ по регулационните линии, кв.9, м.„ГГЦ Зона В-17, ПИ с идентификатор 68134.512.297 по КК и КР на район “Сердика“, находящ се на бул. "Ген. Н.Столетов" № 44А, гр. София трябва да бъдат разработени еднофазно, във фаза „работен проект”, най-малко по следните проектни части:

1.„Архитектурно- конструктивно заснемане”;

2.„Архитектурна“ в т.ч Реконструкция по автентични данни

3.„Конструктивна” в т.ч. „Конструктивно становище“;

4.„Геодезическа”

5.Паркоустройство и благоустройство

6.„Електрическа”;

7.“В(одоснабдяване и канализация“

8. Временна организация и безопасност на движението“ (ВОБД)

9.„Сметна документация” в т.ч. Количествени и количествено-стойностни сметки и Технически спецификации на строителните продукти по всички проектни части.

След получаване на Разрешение за строеж се внасят за съгласуване и одобряване, разработените от проектантите :

10.„План за безопасност и здраве”

11.„План за управление на строителните отпадъци”

Част „Конструктивна” на инвестиционните проекти трябва да бъде проверена от Технически контрол по част „Конструктивна” и да бъде придружена с доклад за оценка на съответствието, който изяснява как проектът по част „Конструктивна“ изпълнява изискванията на чл.169, ал.1, т.1 от ЗУТ.

Проектните материали по всички инвестиционни части трябва да са разработени в обем и съдържание, достатъчни да изяснят както дейностите по премахване на авариралата ограда, така и всички детайли на изпълнение на новата ограда.

Изпълнителят трябва да съдейства на Възложителя и да участва в съгласуването на разработената от него проектна документация с контролните органи и общинската администрация.

**2.1.2.ОБЩИ И СПЕЦИАЛИЗИРАНИ НОРМАТИВНИ ДОКУМЕНТИ**

Изпълнителят трябва да се придържа към изискванията на българското законодателство, а именно към изискванията на следните основни нормативни актове (спйсъкт не е изчерпателен):

* Закон за устройство на територията (ЗУТ);
* Закон за културното наследство (ЗКН);
* Закон за техническите изисквания към продуктите (ЗТИП);
* Закон за опазване на околната среда ;
* Закон за чистотата на атмосферния въздух;
* Закон за защита от шума в околната среда;
* Закон за здравословни и безопасни условия на труд (ЗБУТ);
* Закон за енергийната ефективност (ЗЕЕ);
* Закон за енергетиката (ЗЕ);
* Закон за ограничаване изменението на климата;
* Закон за камарите на архитектите и инженерите в инвестиционното проектиране;
* Наредба № 4 от 2001 г. за обхвата и съдържанието на инвестиционните проекти;
* Наредба № 1 от 30 юли 2003 г.за номенклатурата на видовете строежи (Обн.,ДВ, бр. 72 от 2003 г.);
* Наредба №4 от 21 декември 2026г. за обхвата и съдържанието на документации за извършване на консервационно-реставрационни дейности на недвижими културни ценности (Обн.,ДВ, бр.105 от 2016 г.);
* Наредба № Із-1971 от 29 октомври 2009 г. за строително-технически правила и норми за осигуряване на безопасност при пожар (ДВ,бр.96 от 2009 г.);
* Наредба № 8121з-647 от 2014 г. за правилата и нормите за пожарна безопасност при експлоатация на обектите;
* Наредба №РД-02-20-6 от 19 декември 2016г. за техническите изисквания за физическа сигурност на строежите (ДВ. бр.1 от 2017г.);
* Наредба № 4 от01.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания;
* Наредба № РД-02-20-2 от 2012 г. за проектиране на сгради и съоръжения в земетръсни райони (ДВ бр.13 от 2012 г.);
* Наредба №3/2004г. за основните положения за проектиране на конструкциите на строежите и за въздействията върху тях (ДВ бр. 92/2004г.);
* Наредба № РД-02-20-19 от2011г. за проектиране на строителните конструкции на строежите чрез прилагане на европейската система за проектиранена строителни конструкции (Обн. ДВ. бр.2 от 6 януари 2012г.);
* Наредба № 1 от 27 май 2010 г. за проектиране, изграждане и поддържане на електрически уредби за ниско напрежение в сгради;
* Наредба № РД-02-20-2 от 3 юли 2024 г. за проектиране, изграждане и експлоатация на водоснабдителни системи(Обн. ДВ. бр.61 от 19 юли 2012г.);
* Наредба № 4 от 27 декември 2006 г. за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството;
* Наредба за изграждане, поддържане и опаване на зелената система на Столичната община;
* Наредба №3 от 2010г. за временната организация на движението при извършване на строителни и монтажни работ по пътищата и улиците (Обн. ДВ. бр.74 от 2010г.);
* Наредба № 8 от 1999г. за правила и норми за разполагане на тепнически проводи и съоръжения в населените места. (Обн. ДВ. бр.72 от 1999г.);
* Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи (ДВ, бр. 37 от 2004 г.);
* Наредбата за управление на строителните отпадъци и за влагане на рециклирани строителни материали, приета с постановление № 267 от 05.12.2017г. на Министерски съвет ;
* Наредба № РД-02-20-1 от 2015 г. за условията и реда за влагане на строителни продукти в строежите на Република България (Обн. ДВ. бр.14 от 2015 г.) в сила от 01.03.2015 г.;
* Национални приложения, установяващи националните изисквания за деклариране на експлоатационните показатели на съществените характеристики на строителните продукти;
* Други приложими наредби и технически спецификации, с които се определят техническите правила и норми за осигуряване на изискванията към строежите по чл. 169 от ЗУТ.

**2.1.3.ИЗИСКВАНИЯ КЪМ ЧАСТИТЕ НА ИНВЕСТИЦИОННИЯ ПРОЕКТ**

Инвестиционните проекти по всички части трябва да предвидят изпълнение на необходимите и достатъчни строително-монтажни работи за безопасното премахване на съществуващата ограда и изграждане/преизграждане, на основание на графична, текстова, фотодокументация и други източници с цел запазване на обемно-пространствените и архитектурно-художествените й характеристики чрез реконструкция по автентични данни в съответствие с изискваниията на чл.79 ал. 4 на Закона за културното наследство (ЗКН) и пар. 4 т. 15 от Допълнителните разпоредби на ЗКН.

Основно изискване към инвестиционните проекти е да бъдат определени няколко етапа на изпълнение на оградата, в зависимост от план-графика на изпълнение към Плана за безопасност и здраве, изработен от изпълнителя на проектната документация.

Етапите трябва да бъдат така определени, че да не нарушават достъпа на служители и транспортни средства до сградите на терена, да не възпрепятстват обитаването и охраната на урегулирания имот и да бъдат съобразени с предвидените за събаряне сгради.

Инвестиционните проекти по всички части трябва да осигурят елементите и продуктите за защита, съответстващи на клас на физическа сигурност II (КФС II), съгласно Приложение №1 на Наредба № РД-02-20-6/2016г. за техническите изисквания за физическа сигурност на строежите, като продуктите, влагани в елементите за физическа защита отговарят на стандартите, посочени в Приложение № 3 на същата Наредба.

 2**.1.3.1.ЧАСТ„АРХИТЕКТУРНО-КОНСТРУКТИВНО ЗАСНЕМАНЕ”**

Архитектурно-конструктивното заснемане трябва да бъде извършено в съответствие с изискванията на Раздел II - Проучване и документиране за нуждите на инвестиционното проектиране на обекти - недвижими културни ценности на Глава Двадесет ишеста на Наредба №4 от 2001г. за обхвата и съдържанието на инвестиционните проекти.

Трябва да бъде извършено проучване на физическото състояние, проучване на вида, материалите, строителните технологии и етапи на изграждане на оградата, както и степента на намеса във процеса на нейната експлоатация.

Трябва да бъде извършено цялостно и подробно архитектурно документиране на съществуващата ограда, като се отрази точното местоположение с теренни коти от двете страни на оградата и коти във височина на ситуационен план, разгъвки в подходящ мащаб на всички части на оградата, напречни вертикални разрези. Трябва да се документират подробно специфични елементи и детайли от строитеното й изпълнение. Графичните материали да бъдат придружени от подробна текстова информация и фотодокументация - цветен снимков материал на всички участъци от оградата.

Необходимо е и констуктивно документиране на съществуващата ограда - тип и вид на носещите конструктивни елементи, описание на физическото състояние - повреди, деформации, наличност и разпространение на пукнатинна мрежа, вид и състояние на земната основа и на фундирането, физико-механични свойства на строителните материали.

Трябво да бъде извършен анализ на факторите, довели до недопустими деформации в структурата на оградата., с цел да бъде предотвратено/намалено влиянието на тези фактори и/или да бъде изцяло елиминирано при нейната реконструкция по автентични данни.

2**.1.3.2. ЧАСТ„АРХИТЕКТУРНА“**

Тази проектна част трябва да се изработи по данни от извършеното архитектурно-конструктивно заснемане и в съответствие с изискванията на Визата за проектиране на основание чл.140 ал.2, ал.3 и ал.4 от Закона за устройство на територията (ЗУТ), издадена на 11.12.2023г. от Главния архитект на Столичната община, съгласувана от Министерство на културата на основание на чл.84, ал.1 от ЗКН и грофичните материали към проектната документация Раздел V „Териториалноустройствена защита“ на ЗКН с изх. № (МК) СТ-84-957/23.05.2023г.

Проектът трябва да предвиди запазване на обемно-пространствените и архитектурно-художествените й характеристики чрез реконструкция по автентични данни в съответствие с изискваниията на чл.79 ал. 4 на Закона за културното наследство (ЗКН) и пар. 4 т. 15 от Допълнителните разпоредби на ЗКН.

Архитектурното решение трябвада бъде единно, в съответствие с детайла на изпълнение на преобладаващия тип ограда и височина до 2.20м. Да бъдат описани необходимите мерки за поддръжка на оградата в периода на експлоатация, за да се запазват нейните функционални и художествени характеристики.

Новата ограда да се разположи по регулационните линии на УПИ I- за НЦЗПБ, кв.9, м. „ГГЦ-Зона В17“, както е показано във визата за проектиране. Трасирането трябва да бъде прецизно, тъй като съществуващата в момента ограда в отделни участъци попада извън уличните регулационни линии- навлиза в зоната на тротоарите.

От северозапад съществуващата ограда се състои от четири участъка, с ориентировъчна обща дължина 103.38м, Североизточната ограда е с дължина 66.04м. Оградата по ул. „Габър“ е ситуирана на юг, югоизток и е с обща дължина 135.22м. От югозапад оградата граничи с тротоара по ул. „Шумен“ и е с ориентировъчна дължина 48.68м. Общата дължина на оградата е 353.32 метра.

Архитектурното решение трябва да запази местоположението, ширината и функцията на входовете-изходи към урегулирания имот.

Достъпът от бул. „Ген. Н. Столетов“ трябва да бъде с врата за пешеходци и двукрила врата за автомобили, с електрозаключващи устройства и контролери с възможност за дистанционно отваряне и контрол на достъпа.

Достъпът от ул. „Габър“ трябва да бъде осигурен за леки и товарни автомобили, чрез врати, с електрозаключващи устройства и контролери с възможност за дистанционно отваряне и контрол на достъпа.. При възможност да се предвиди и врата за пешеходци, задвижвана дистанционно с контрол на достъпа или чрез панел с код за достъп..

Изграждането на оградата и техническото и съоръжаване трябва да отговарят на изискванията за строеж с клас II на физическа сигурност ( КФС II).

Съвместно с проектанта по част „Електрическа“ да се предвидят места за монтаж на видеокамери за периметрова охрана, които да са разширение на съществуващата система за видеонаблюдение и контрол на достъпа на четириетажната сграда (сграда с идентификатор 68134.512.297.1) и места за монтаж на охранително осветление, както и разговорни устройства на двата входа-изхода за връзка с охраната на комплекса.

В тази си част предложените технически решения трябва да бъдат съгласувани в работен порядък по време на проектирането с представители на техническата поддръжка на сградите и сградните инсталации на НЦЗПБ.

При необходимост проектантът да привлече за консултации архитект вписан по чл. 165 от ЗКН.

Архитектурният проект да бъде придружен от количествена и количествено-стойностна сметка и техническа спецификация на вложените за изпълнение строителни продукти, със задължителен раздел „Демонтажни работи“.

**2.1.3.3. ЧАСТ„КОНСТРУКТИВНА“**

Проектът по част „Конструктивна“ трябва да удовлетворява изискванията на чл.169, ал.1, т.1 от ЗУТ.

Част „Конструктивна” на инвестиционния проект трябва да бъде проверена от Технически контрол по част „Конструктивна” и да бъде придружена с доклад за оценка на съответствието, който изяснява как проектът по част „Конструктивна“ изпълнява нормативните изискванията и тези по чл.169, ал.1, т.1 от ЗУТ.

Във връзка с това в част „Конструктивна” на работния проект да се представи:

- да се представят съгласувано с архитекта характерни разрези през различни части на оградата, изясняващи строителното изпълнение към част „Архитектурно- конструктивно заснемане“.

- да се представи конструктивно становище за физическото състояние на носещата конструкция на оградата към момента на изготвяне на проекта и се анализират причините за недопустимите деформации, които могат да доведат до самосрутване на оградата. На основата на този анализ да се препоръчат приложими решения, за изграждането на новата ограда чрез рекон струкция по автентични данни;

 - да се представи конструктивен проект- кофражни и армировъчни планове за новата ограда с характерни вертикални разрези за всеки участък от оградата включително за подпорните стени. Да се представят други необходими детайли за монтаж на вратите за достъп на входовете-изходите към терена на НЦЗПБ и за закрепване на завършващата бетонна шапка на оградните сегменти.

 Конструктивният проект трябва да бъде съобразен с преминаващите през оградата инженерни мрежи по данни от представените от Възложителя за информация съгласувани ситуационни планове с експлоатационните дружества и при необходимост да представи характерни детайли на фундиране на оградата в зоните на преминаване на техническите проводи.

* да бъдат направени статически изчисления. .за възприетите решения, като се докаже, че се удовлетворяват изискванията на чл.2 от Наредба № РД-02-20-2 от 2012 г. за проектиране на сгради и съоръжения в земетръсни райони (ДВ бр.13 от 2012г.) и приложимите норми от Еврокод БДС EN 1990, БДС EN 1991, БДС EN 1992, БДС EN 1993, БДС EN 1994, БДС EN 1996 и БДС EN 1998 и Националните приложения (NA ) към тях по Наредба № РД-02-20-19 от2011г. за проектиране на строителните конструкции на строежите чрез прилагане на европейската система за проектиранена строителни конструкции Обн. ДВ. бр.2 от 6 Януари 2012г.);

 - да се приложат количествена и количествено-стойностна сметка и техническа спецификация на вложените за изпълнение строителни продукти по част „Конструктивна” вт.ч. „Демонтажни работи“

**2.1.3.4. ЧАСТ „ГЕОДЕЗИЧЕСКА“**

Част „Геодезическа” трябва да бъде разработена във връзка с правилното ситуиране на новата ограда по регулационни линии, и осигуряването на достъпна среда на подходите и входовете на комплекса.

Проектът трябва да предвиди моделиране на прилежащия на оградата терен, така, че този терен да се отводнява правилно и да няма завиряване на участъци от оградата, която е плътна.

По част „Геодезическа“ трябва да се предвидят строителни дейности за подмяна на асфалтовите настилки в зоната на входовете и вътрешния паркинг:

 –От северозапад от бордюрната линия по бул. „Ген. Н. Столетов“ до входа-изхода в УПИ I- за НЦЗПБ, който участък е с много лошо физическо състояние на асфалтовата настилка и няма тротоари.

- От юг – от бордюрната линия на ул. „Габър“ до вътрешната тротоарна настилка, - като се подмени изцяло настилката на вътрешния паркинг.

-Да предвиди моделиране на терена и изпълнение на настилка и/или тревна площ на местата на двете съборени сгради.

Проектантът ще получи от Възложителя геодезическо заснемане на терена, прилежащ на съществуващата ограда в dwg формат, изработен при предишен проект.

Проектантът трябва да допълни това геодезическо заснемане с данни от собствени заснемания , включително на зоните, в които ще се извършва подмяна на настилки и събаряне на сгради, както и да провери информацията за теренните коти по продължение на цялата ограда. Необходимо е, също така да се заснемат и височинни коти в различните учасъци на оградата.

Проектантът трябва да заснеме допълнително площите с асфалтова настилка и места за паркиране от южната страна от ул. „Габър“ с ориентировъчна площ от около 1000 кв.м.

Проектантът трябва да представи допълненото заснемане на терена, с нанесена висока дървесна растителност по трасето на оградата, трасировъчен план на новата ограда по регулационни линии на УПИ, както е указано във визата за проектиране и проект за вертиално планиране.

Проектът да съдържа детайли на изпълнение на различни видове настилки.

На основата на възприетите проектни решения, за предвидените за изпълнение строителни дейности да бъдат представени количествена и количествено-стойностна сметки и техническа спецификация на вложените за изпълнение строителни продукти.

 Проектът да се представи в обхват и съдържание съгласно Наредба № 4 от 2001 г. за обхвата и съдържанието на инвестиционните проекти и в съответствие с изискванията на техническото законодателство в Република България.

**2.1.3.5. ЧАСТ „ПАРКОУСТРОЙСТВО И БЛАГОУСТРОЙСТВО“**

Проектът по част „Паркоустройство и благоустрйство“ трябва да провери и допълни или измени Експертната оценка на високата дървесна растителност в зоната на оградата и на предвидените за събаряне сгради., която ще му бъде предоставена от Възложителя. Тази експертна оценка не е представяна за съгласуване от административните органи.

В случай на необходимост от премахване на висока дървесна растителност, това може да се осъществи едва след съгласуване на Експертната оценка на растителността и проверка от компетентните специалисти от районната администрация на място.

Експертната оценка на високата дървесна растителност може да се съгласува както отделно, така и заедно с инвестиционния проект.

 След тези действия може да се подаде отделна молба по образец, за премахване на дървета в обхвата на оградата.

Необходимо е да се отчита, че в съответствие с чл. 7б на „Наредба за изграждане, поддържане и опаване на зелената система на Столичната община“ в случайте, в които се предвижда засягане и/или премахване на 12 и повече броя дървесна растителност, независимо от собствеността на имота, в който тази растителност е разположена, общинските органи по озеленяване трябва да внесат Доклад до Постоянната комисия по опазване на околната среда, земеделие и гори на Столичната община.

 Постоянната комисия по опазване на околната среда, земеделие и гори на СОС разглежда докладите и дава становище преди съгласуването, одобряването и заверяването на експертната оценка от общинските органи по озеленяване..

Проектът трябва да съдържа, при необходимост, компенсаторни мероприятия и мерки за поддръжка на терена в зоната на оградата и да бъде придружен от обяснителна записка, количествена и количествено-стойностна сметка за предвидените мероприятия по озеленяване, ако и каквито са необходими.

**2****.1.3.6. ЧАСТ„ЕЛЕКТРИЧЕСКА“**

Проектът по част „Електрическа“ трябва да бъде съобразен с действащите правилници и нормативни документи, касаещи този вид проектиране, а именно:

* Наредба №3 от 9 юни 2004 г. за устройството на електрическите уредби и електропроводните линии;
* Наредба №4 от 21 май 2001 г. за обхвата и съдържанието на инвестиционните проекти
* Наредба № 4 от 22 декември 2010 г. за мълниезащитата на сгради, външни съоръжения и открити пространства
* Наредба №9 от 9.06.2004 г. за техническата експлоатация на електрически централи и мрежи;
* БДС EN 12464-1 за естествено и изкуствено осветление;
* БДС EN 183:2004, EN 1838:2013 - Приложения на осветлението. Аварийно и евакуационно осветление;
* Наредба № 1 от 27 май 2010 г. за проектиране, изграждане и поддържане на електрически уредби за ниско напрежение в сгради;
* Наредба № Із-1971 от 29 октомври 2009 г. за строително-технически правила и норми за осигуряване на безопасност при пожар;
* Наредба № 8121з-647 от 1 октомври 2014 г. за правилата и нормите за пожарна безопасност при експлоатация на обектите;
* Стандарт БДС 1149-89 за заземителни инсталации;
* Стандарт БДС ЕN 61008-1/2-1 – устройства за защита от токове с нулева последователност без вградена защита срещу свръхтокове в бита;
* Стандарт EN 60 950–безопасност на изделията на информационните технологии;
* Други.

Техническото съоръжаване на оградата и изпълнението на инсталациите по част „Електрическа“ трябва да отговарят на изискванията за строеж с клас II на физическа сигурност ( КФС II) по Наредба №РД-02-20-6 от 19 декември 2016г. за техническите изисквания за физическа сигурност на строежите (ДВ. бр.1 от 2017г.);

Трябва да бъдат проектирани следните видове инсталации:

1. Осветителна инсталация;
2. Заземителна инсталация;
3. Видеонаблюдение и контрол на достъпа;
4. Система за контрол на достъпа.

Проектната документация по част „Електрическа” трябва да съдържа чертежи, схеми на табла, кабелни трасета, подробна спецификация на използваните материали и оборудване и подробни количествена, количествено-стойностна сметка и техническа спецификация на вложените строителни продукти, оборудване, изделия и др.

 Проектът трябва да бъде съобразен с действащите в страната ни правилници и нормативни документи, касаещи този вид проектиране, а именно:

* Наредба №3 от 9 юни 2004 г. за устройството на електрическите уредби и електропроводните линии;
* Наредба №4 от 21 май 2001 г. за обхвата и съдържанието на инвестиционните проекти
* Наредба № 4 от 22 декември 2010 г. за мълниезащитата на сгради, външни съоръжения и открити пространства
* Наредба №9 от 9.06.2004 г. за техническата експлоатация на електрически централи и мрежи;
* БДС EN 12464-1 за естествено и изкуствено осветление;
* БДС EN 183:2004, EN 1838:2013 - Приложения на осветлението. Аварийно и евакуационно осветление;
* Наредба № 1 от 27 май 2010 г. за проектиране, изграждане и поддържане на електрически уредби за ниско напрежение в сгради;
* Наредба № Із-1971 от 29 октомври 2009 г. за строително-технически правила и норми за осигуряване на безопасност при пожар;
* Наредба № 8121з-647 от 1 октомври 2014 г. за правилата и нормите за пожарна безопасност при експлоатация на обектите;
* Стандарт БДС 1149-89 за заземителни инсталации;
* Стандарт БДС ЕN 61008-1/2-1 – устройства за защита от токове с нулева последователност без вградена защита срещу свръхтокове в бита;
* Стандарт EN 60 950–безопасност на изделията на информационните технологии;
* Други.

**Осветителна инсталация**

Необходимо е да се проектира охранително осветление на открито, по цялото продължение на оградата, като комбинация от :

-периметрово осветление;

-дежурно осветление

**Периметрово осветление**

Периметровото осветление трябва да бъде захранено отделно, от табло в четириетажната сграда.

Периметровото осветление трябва да осигурява минимална осветеност, като осветителите са равномерно разположени по периметъра на оградата и се включват след здрач, чрез сензорни устройства.

.Да се предвидят за монтаж енергоикономични осветители, които имат по- дълъг експлоатационен срок.

Монтажът да се осъществи по изискванията на стандарт RD 78.145-93. Systems and complexes of security fire and security and fire alarms.

При прекъсване на електрозахранването да се предвиди аварийно осветление или захранване през UPS (непрекъсваемо захранване), резервирано от съществуващия дизел генератор.. При отпадане на основното захранване е необходимо автоматично де се премине към резервирано захранване чрез АВР

**Дежурно осветление**

На входомете- изходите в УПИ на НЦЗПБ да се проектира дежурно осветление, което да функционира извън работното време на дежурната охрана.

Управлението на охранителното/дежурно осветление да се осъществява от помещението на дежурната охрана в четириетажната сграда.

**Видеонаблюдение**

Поземленият имот на НЦЗПБ на бул. „Ген. Н. Столетов“ №44А има съществуваща система за видеонаблюдение.

Проектът трябва да предвиди система за видеонаблюдение както по продължението на цялата ограда, така и на входовете- изходи, които запазват местата си на северозападната и южната части на оградата.

Това видеонаблюдение трябва да бъде съгласувано с експлотацията на НЦЗПБ и с фирмите, поддържащи системите за пожарозвестяване, видеонаблюдение и контрол на достъпа, за да се осигури съвместимост на новопроектираните съоръжения с дестващата техника и най- добро техническо решение.

 Записващите устройства, както и друга необходима техника за видеонаблюдението да се разположат в съществуващото сървърно помещение в сутерена на сградата.

Техниката трябва да може да съхранява записи за не по-малко от един месец за всички камери. При необходимост, част от камерите да бъдат с функционалност Pan-Tilt-Zoom, позволяваща дистанционно управление на насочването и увеличението. Системата за видеонаблюдение да осигурява непрекъснат контрол на изправността на видеокамерите. Системата за видеонаблюдение да е снабдена с автономно ел. захранване за 4 часа.

 **Контрол на достъпа**

 Необходимо е да се проектира система за контрол на достъпа, покриваща входовете- изходи на оградата,

Контролът на достъпа през двете врати на оградата да се предвиди с локален контролен панел с код, монтиран в непосредствена близост до вратите или чрез дистанционно управление, предназначено само за оторизирани лица и за служителите на охраната.

Да бъде проектирана и домофонна уредба за връзка с охраната (Аудио и видео връзка), предназначена за външни посетители и достъвчици.

Техниката за контрол на достъпа да се разположи в сървърното помещение в сутерена на четириетажната сграда.. Системата за контрол на достъпа да е снабдена с автономно ел. захранване за 24 часа.

 **СОТ**

 Необходимо е да се проектира разширение на сигнално-охранителната система, покриваща най- малко двата входа в терена на НЦЗПБ

Техниката за сигнално-охранителната система да се разположи в сървърното помещение в сутерена на четириетажната сграда. Сигнално-охранителната система да е снабдена с автономно ел. захранване за 24 часа.

**Заземителна инталация**

Всички метални нетоководещи части на външни съоръжения, разположени на открито по прпериметъра на оградата трябва да бъдат заземени.

**2.1.3.7. ЧАСТ „ВОДОСНАБДЯВАНЕ И КАНАЛИЗАЦИЯ“**

Инвестиционният проект по част „ВК“ трябва да предвиди мерки, осигуряващи дълготрайна експлоатация на новопроектираната ограда.

Теренът, в някои участъци на оградата е с разлики от 0.80м.- 0.90м. между нивото на прилежащия на оградата тротоар и нивото на терена от вътрешната й страна. Като се добави и дълбочината на фундиране на оградата, се налага проектиране и изпълнение на малки подпорни стени.

В някои случай, експлоатационните условия са утежнени от наличието на съществуваща сграда, разположена в непосредствена близост до оградата.

Експлоатационните проблеми на съществуващата ограда отчасти се дължат на отсъствието на възможност тези зони на терена до оградата да се отводняват нормално при дъжд, независимо от инфилтрацията на почвата.

За да се избегне завиряване при обилен дъжд на тези зони на терена до оградата трябва да се проектира дренажна система по продължение на трасето й.

Тази система, по преценка на проектанта по част „ВК“, е възможно да обхваща само някои участци на оградата, като дренираните води от дренажните клонове се включат в новоизграденото и въведено в експлоатация с Разрешение за ползване № 459 от 28.08.2024г. сградно канализационно отклонение с помпена шахта, отвеждащо отпадъчните и дъждовни води на всички сгради в урегулирания имот към канализационен колектор (на смесената канализация) по ул. „Габър“, разположен южно от урегулирания имот;

Проектът за дренажна система да бъде разработен в пълнота, с обхват и съдържание по Наредба № 4 за обхвата и съдържанието на инвестиционните проекти по част „ВК“ и да бъде придружен с обяснителна записка, технически изчисления, количествена и количествено- стойностна сметка за изпълнение на СМР, както и с техническа спецификация на предвидените за влагане строителни продукти за изпълнение на дренажа.

**2.1.3.8. ЧАСТ„ВРЕМЕННА ОРГАНИЗАЦИЯ И БЕЗОПАСНОСТ НА ДВИЖЕНИЕТО (ВОБД)“**

При рехабилитацията на подходите към входовете и изходите в терена на НЦЗПБ, както и при изграждането на някои участъци от оградата, ще се наложат промени в установената организация на движение по улиците и тротоарите, граничещи с обекта и ще възникне необходимост от:

-сигнализация с пътни знаци, и указателни табели по време на строителството на обекта;

- поставяне на парапетни ограждения пред входовете/ изходите и ограждане на части от тротоарите за пешеходци и посетители на сградите на НЦЗПБ.

Част „ Временна организация и безопасност на движението“ трябва да се разработи в съответствие с изискванията на общите технически нормативни документи и на Наредба №3 от 2010г. за временната организация на движението при извършване на строителни и монтажни работи по пътищата и улиците (Обн. ДВ. бр.74 от 2010г.);

* Проектът да се разработи в обхват и съдържание по Наредба № 4 от 2001 г. за обхвата и съдържанието на инвестиционните проекти;. Проектът трябва да бъде окомплектован с количествена и количествено- стойностна сметка.

Проектът за ВОБД трябва да бъде съгласуван с Дирекция „Управление и анализ на трафика” на Столична община и с Дирекция „Пътна полиция” на СДВР.

**2.1.3.9. ЧАСТ„СМЕТНА ДОКУМЕНТАЦИЯ“**

В част „ Сметна документация” трябва да бъдат систематизирани разработените подробни количествени и количествено-стойностни сметки по всички проектни части, както и техническите спецификации на предвидените за влагане строителни продукти.

 В част „Сметна документация” задължително трябва да има раздели „Демонтажни работи”.

Образуваните в следствие демонтаж и/или изпълнение на строително-монтажни работи количества строителни отпадъци трябва да бъдат посочени диференцирано по видове в съответствие с класификацията на строителните отпадъци съгласно наредбата по чл. 3 ал.1 от ЗУО (Наредба за управление на строителните отпадъци и за влагане на рециклирани строителни материали). В тази част изрично трябва да бъдат описани количеството и видът на предвидените за влагане рециклирани материали.

Данните от част „Сметна документация” трябва да бъдат достатъчни за изготвяне на План за управление на строителните отпадъци.

 В част „Сметна документация” трябва да бъдат включени и описани разходите за всички проби и изпитвания по време на изпълнението, нормативно определени като задължителни за приемане на изпълнените СМР, както и определени за извършване в изготвената проектна документация.

 Част „Сметна документация” трябва да бъде разделена части, отговарящи на предвидените етапи на изпълнение/ въвеждане в експлоатация, така, че Възложителят да планира своевременно необходимите бюджетни средства за изпълнение.

 В описанията на видовете строително-монтажни работи и на съоръженията и техните компоненти трябва да се избягва употребата на фирмени наименования и да се използват описания с техническите данни на продуктите и съоръженията както и неутрални, научни и/или нормативно определени наименования.

**2.1.3.10. ПЛАН ЗА БЕЗОПАСНОСТ И ЗДРАВЕ**

 Планът за безопасност и здраве трябва да бъде разработен в съответствие с изискванията на „Наредба № 2 за минималните изисквания за здравословни и безопасни условия на труд при извършване на строителни и монтажни работи” (ДВ бр.37/2004г., попр. ДВ бр.98/2004г) и следва да съдържа:

 -Обяснителна записка и графични материали с мерки за безопасност на строителното изпълнение, както следва:

-Организационен план с нанесена предвидената строителна техника;

-Строително-ситуационен план с нанесени прилежаща техническа инфраструктура, изходни данни със съответния цвят, съгласно приетите обозначения на проводите по Приложение №2 към чл. 69 от Наредба №8 от 14.06.2001 г. за обема и съдържанието на устройствените планове;

-План за предотвратяване и ликвидиране на пожари и аварии и за евакуация на работещите и намиращите се на строителната площадка;

-Мерки и изисквания за осигуряване на безопасност и здраве при извършване на СМР, включително за местата със специфични рискове;

-Списък на инсталациите, машините и съоръженията, подлежащи на контрол;

-Списък на отговорните лица (длъжност) за провеждане на контрол и координиране на плановете на отделните строители за местата, в които има специфични рискове, и за евакуация, тренировки и/или обучение;

-Схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея;

-Схема на местата на строителната площадка, на които се предвижда да работят двама или повече строители;

-Схема на местата на строителната площадка, на които има специфични рискове; -Схема на местата за инсталиране на повдигателни съоръжения и скелета;

-Схема на местата за складиране на строителни продукти и оборудване, временни работилници и контейнери за отпадъци;

-Схема на разположението на санитарно-битовите помещения; Схема за захранване с електрически ток, вода, отопление, канализация и др.;

-Схема и график за работа на временното изкуствено осветление на строителната площадка и работните места;

-Схема и вид на сигнализацията за бедствие, авария, пожар или злополука, с определено място за оказване на първа помощ;

Мерки за обезопасяване и осигуряване нормална работа на служителите в сградата, поради непрекъснат режим на експлоатация на сградите.

 Плановете и схемите трябва да бъдат представени грфично в подходящ мащаб -четливо и да бъдат съвместени по подходящ начин.

 - Прогнозен план-график за изпълнение на строителните и монтажни работи по видове СМР в съответствие с представените в част „Сметна документация” количествени сметки и спецификации на материалите. Графикът трябва да отразява **приетите етапи на изпълнение** и завършване с условна начална дата на изпълнение.

 Планът за безопасност и здраве трябва да бъде съгласуван с Дирекция „Управление и анализ на трафика” на Столична община и с Дирекция „Пътна полиция” на СДВР.

 **2.1.3.11. ПЛАН ЗА УПРАВЛЕНИЕ НА СТРОИТЕЛНИТЕ ОТПАДЪЦИ**

 Планът за управление на строителните отпадъци (ПУСО) да се разработи в съответствие с изискванията на Наредба за управление на строителните отпадъци и за влагане на рециклирани строителни материали.

 За съставянето на ПУСО да се използват в пълно съответствие данните от част „Сметна документация”.

 Образуваните количества строителни отпадъци в резултат от демонтаж и/или изпълнение на строително-монтажни работи трябва да бъдат посочени диференцирано по видове в съответствие с класификацията на строителните отпадъци съгласно наредбата по чл. 3 ал.1 от ЗУО (Наредба за управление на строителните отпадъци и за влагане на рециклирани строителни материали). В тази част изрично трябва да бъдат описани количеството и видът на предвидените за влагане рециклирани материали

В плана да се впишат мерки, които трябва да се предприемат за предотвратяване и минимализиране на обема на образуваните строителни отпадъци и преепоръки за организация на работата на площадките на строежа.

 **ДЕЙНОСТ 2 –УПРАЖНЯВАНЕ НА АВТОРСКИ НАДЗОР ПО ВРЕМЕ НА ИЗПЪЛНЕНИЕТО НА СМР**

Изпълнителят трябва да осигури участието на всички проектанти под ръководството и координацията на Ръководителя на проектантския екип - архитект, за целия срок на изпълнение на стротелно-монтажните работи, които ще извършват следните дейности:

 -Ще упражняват авторски надзор по смисъла на чл. 162 от Закона за устройство на територията (ЗУТ ) и ще носят отговорност за изпълнение на строежа, в съответствие с одобрените инвестиционни проекти и изискванията по чл. 169, ал. 1 и 3 от ЗУТ;

 - Ще участват при съставянето на всички изискващи се за конкретния етап актове и протоколи по време на строителството;

 -Ще извършват контрол по предвидената в одобрените проекти технология на изпълнение. Ще контролират качеството на влаганите в строежа строителни продукти при тяхната употреба в процеса на изпълнение на строителните и монтажни работи

 Ръководителят на проектантския екип – архитект ще осигурява присъствието на проектантите по съответните проектни части, които са задължени да осъществяват авторски надзор при реализацията на проектите по отделните части при спазване на изискванията на Техническата спецификация на Възложителя;

 Всички проектанти ще оказват техническа помощ при реализирането на обекта и ще съдействат на Възложителя и на Строителния надзор по всички възникнали казуси и въпроси.

 Всеки проектант ще осъществява авторски надзор и/или ще оказва техническа помощ в срок до 48 (Четиридесет и осем) часа, след като бъде уведомен от Възложителя и/или от лицето, упражняващо строителен надзор на строежа/инвеститорския контрол за необходимостта от намесата му като проектант.

 В ситуации, в които трябва да се вземат неотложни решения в процеса на строителството, проектантът трябва да осигури авторски надзор до 24 (Двадесет и четири) часа след като бъде уведомен за необходимостта от неговата намеса.

 Ръководителят на проектантския колектив и/или други проектанти ще участват във всички работните срещи на обекта и/или в заседания при Възложителя заедно или по отделно със Строителния надзор, Инвеститорския контрол и представители на Строителя.